Det 800 meter lange tog, som lige nu kører gennem Vendsyssel kan noget helt særligt - nemlig skifte de gamle skinner og sveller ud med nye. Men selvom det ser ud til at gå langsomt, når maskinen sætter skinnerne på jorden, så går det faktisk hurtigere end beregnet. Sporarbejdet begyndte den 12. juli fra Lindholm, og den 800 meter lange sporombygger, som man kalder toget, rammer i dag Hjørring, hvis alt går efter planen. Men inden toget rammer Hjørring, besøgte TV2/Nords reporter, Tommy Hald, sporarbejdet tirsdag. Se indslaget derfra i videoen øverst.
Det går rigtig godt med skinnearbejdet, som lige nu foregår i Vendsyssel. Årsagen er et stort tog, som selv placerer nye skinne samtidig med, at den kører på den.